સેટેલાઈટ ગેંગરેપ કેસમાં ક્રાઇમ બ્રાન્ચનાં સંયુક્ત પોલીસ કમિશનર જે.કે. ભટ્ટ પર પીડિતાએ લગાવેલા ગંભીર આક્ષેપ બાદ ખુદ જે.કે. ભટ્ટે તેમને આ તપાસમાંથી મુક્ત કરવા રજૂઆત કરી હતી. આ અંગે શહેર પોલીસ કમિશનર એ.કે. સિંઘે જણાવ્યું હતુ કે, કેસની તટસ્થ અને ન્યાયિક તપાસ થાય તથા પીડિતાને ન્યાય મળી રહે તે હેતુથી ભટ્ટની રજૂઆતને ગ્રાહ્ય રાખીને તેમને આ કેસના સુપરવિઝનમાંથી મુક્ત કરાયાં છે. આ કેસનું સીધુ સુપરવિઝન હવે પોલીસ કમિશનર એ.કે. સિંઘ પોતે જ કરશે.